hove des voirs dierijx den welken ins deels bijden voirs diericken afgebroken
wae Welke poenten gesciet zijnde en bevorwert inde huwelicke vorwerde
vanden voirs ptien boeden de voirs margorete en anthonis te bewijsen ende
metten mynsten c Soe hopten sij dat de voirs dieric de voirs dore tot
eenre vynsten vermetsen soude en den voirs muer metter poorten
desgelijcx die twee ande poerten afdoen soude en doen her maken de voirs
hangk alsoe dien voe den efbreken stont des geliefde hen wael trecht
dair tegen de voirs dieric elligerde meynende dair af ongehouden te
wesen bij dien dat sijn erve vanden erve des voirs anthonis in
levende live arnts wilen van colen en bij consente der erfgenamen
bepaelt hadde geweest Ende oic hadde de voirs anthonis hem geconsenteert
den voirs muer en poerten te mogen maken en dat boet hij te thoenen
en metten meynsten c Seyde voert de selve dierijc in sijnen
verantwerden dat hem ini contrarien van sijnre huweliker vorwerden
verstopt wae een vynste dienende inde coken des voirs diericx oic
mede meynde hij eene oven te hebben staende en te mogen maken
op de voirs scaelgie dienende metten monde inde scouwe vander
coken des voirs dierijx en oic mede gesciede hem ongebruyck
aen sijnen uutganck opten keyberch bij dien dat voe de porte een
ovenhuys gemaect wae die welke aldair niet te staene en plach
hoepte dair ome vander aenspraken ongehouden te sijne Op welke
gescille beide ptien tot huen bethoene werden gewijst Nae welke
thoenisse dair inne de voirs dieric de voirg palinge oft consent
niet en bewijsde met rechte gesciet sijnde de scepen van loven
die te voen de voirs erve visenterden gewijst hebben voe een vonisse
dat de voirs dieric de voirs doe toemaken sal en indie stat
setten een vynste alsoe die te staen plach ende dat hij afdoen sal
den voirscr muer metter poerten beneden den raemberch
selen